Andreas Aalbu

Andreas Aalbu (født 26. mars 1990) er en norsk fotballeder og tidligere fotballspiller. Han er fra januar 2024 ansatt som kommersiell leder i Vålerenga Fotball.

Karriere som fotballspiller 
Aalbu spilte i sin aktive karriere for Bærum, Kristiansund, Fredrikstad, Varbergs BoIS og Ull/Kisa.

Han ble i 2014 tatt ut på årets lag i 1. divisjon, i en sesong som endte med at Bærum spilte kvalifisering til Eliteserien.

Han la opp som fotballspiller etter 2018-sesongen.

Etter spillerkarrieren 
Aalbu har en bachelorgrad i Sports Management fra Høgskolen i Molde, og en master i ledelse fra Norges idrettshøyskole.

Fra 1. januar 2019 var Aalbu ansatt som markeds- og sponsoransvarlig i Ull/Kisa Fotball. Fra juli 2020 tok han over som daglig leder i samme klubb.

I mai 2022 ble det kjent at Aalbu var ansatt som kommersiell leder i Stabæk Fotball.

I september 2023 ble Aalbu ansatt som kommersiell leder i Vålerenga Fotball fra januar 2024.

Familie 
Han er sønn av idrettsleder Jan-Erik Aalbu og tidligere fotballspiller Ellen Scheel Aalbu.

Referanser

Eksterne lenker 
 

Norske fotballspillere
Norske idrettsledere
Norske fotballspillere i Sverige
Fotballspillere for Bærum SK
Fotballspillere for Kristiansund BK
Fotballspillere for Fredrikstad FK
Fotballspillere for Varbergs BoIS
Fotballspillere for Ullensaker/Kisa IL